આ અભ્યાસ સાથે સંકળાયેલા બ્રિટનની યુનિવર્સિટી ઓફ કેમ્બ્રિજના પ્રો. જિન-ફિલિપ ઓવુકે કહ્યું છે કે, આ જગ્યા પર ખૂબ ધ્યાન આપવાની જરૃર છે. આ ફોલ્ટલાઈન પર આવનારો બીજો ભૂકંપ પણ વિનાશ નોંતરશે કારણ કે, આ સમગ્ર વિસ્તારમાં ખૂબ મોટી વસતી છે. આ ફોલ્ટલાઈનમાં ફક્ત પશ્ચિમ નેપાળ નહીં પણ ઉત્તર ભારતનો પણ બહુ મોટો હિસ્સો આવે છે. આ સંશોધનમાં જણાવાયું છે કે, આ ભૂકંપ હિમાલયમાં થઈ રહેલા ભૌગોલિક ફેરફારોના કારણે થાય છે. હિમાલય સાથે જોડાયેલી ફોલ્ટલાઈન ઉત્તર ભારતની જમીન નીચેનો પણ બહુ મોટો હિસ્સો રોકે છે. વિજ્ઞાાનીઓએ જીપીએ ડેટાના આધારે સાબિત કર્યું છે કે, આ ફોલ્ટલાઈનનો બહુ જ મોટો વિસ્તાર 'લોક' થઈ ગયો છે, જેમાં નાનો મોટો ફેરફાર પણ ભયાનક વિનાશ નોંતરવા સક્ષમ છે.